	Основна школа
„Борислав Пекић'' 
Данила Лекића Шпанца 27, 11070 Нови Београд
Тел/факс + 381 11 318 24 84 ; + 381 11 318 73 75
  
	




ОБАВЕШТЕЊЕ  
О УПИСУ У ПРВИ РАЗРЕД ОСНОВНЕ ШКОЛЕ  
ЗА 2024/2025. ШКОЛСКУ ГОДИНУ

      	Упис у први разред основне школе обавезан је за децу која на дан  01.09.2024. године имају најмање 6 година и 6 месеци, а највише 7 година и 6 месеци (односно деца рођена од 1.03.2017. до 28.02.2018.год.). 
За упис је обавезно да је у потпуности завршен лекарски преглед за упис детета у школу и да постоји доказ о томе у моменту уписа у школу.  Потврда да дете похађа предшколски програм се доставља приликом уписа детета у школу а Уверење о завршеном предшколском програму се доставља школи накнадно,  након добијања истог од предшколске установе.
Приликом  уписивања детета у школу обавезно је школи доставити податак о јединственом матичном броју детета,  јединственом матичном броју родитеља и адреси становања (без наведених података нећемо бити у могућности да приступимо Е-бази података РС и обавимо упис у школу).         
           Упис детета у школу врши секретар школе у одабраном термину. Испитивање уписане деце (школско тестирање) пред полазак у школу непосредно након извршеног  уписа врше психолог и педагог. ЗАУЗИМАЊЕ ТЕРМИНА ЗА  УПИС И ТЕСТИРАЊЕ  БИЋЕ (као и предходних година)ПРЕКО ПОРТАЛА Е-УПРАВЕ. ОЧЕКУЈЕ СЕ ДА ЋЕ НАКОН 20.03.2024.ГОДИНЕ БИТИ ОМОГУЋЕН ПРИСТУП РОДИТЕЉА ПОРТАЛУ Е-УПРАВЕ И ЗАУЗИМАЊЕ ТЕРМИНА ЗА УПИС И ШКОЛСКО ТЕСТИРАЊЕ. 
    	 Дете рођено од 1. марта до 31. августа 2018. године, а чији родитељи желе да се оно раније (превремено) упише у школу, родитељи пријављују психологу школе ради провере спремности за полазак у школу. Проверу спремности детета за превремени упис у школу врши психолог школе у јуну месецу 2024.године применом стандардних поступака. 
     	Школа може да на захтев родитеља упише и дете које територијално припада другој школи, ако то дозвољавају просторне и организационе могућности ове школе.       
	Упис деце у први разред у складу са Законом о основама система образовања и васпитања почиње првог радног дана у априлу  текуће године тј. 01.априла 2024.године  и траје до 31.05.2024.године. 
Упис ће се обављати у планираним терминима уколико је обављен лекарски преглед без којег није могуће уписати дете у школу. 
	
Београд, 12. фебруар 2024.године
	
УПРАВА  ШКОЛЕ

